Iepirkuma komisijas sniegtā atbilde uz ieinteresētā piegādātāja jautājumu atklātā konkursā “Biroja tehnikas uzturēšanas pakalpojuma iegāde”, 

Jautājums:
Atklāta konkursa Nolikuma 1.pielikuma 2. un 3. punktā minēts, ka jāiesniedz rezerves detaļu saraksts ar nosaukumiem, ražotāja kodiem un detaļu cenām.  Aplūkojot konkursā pieejamo “Tehniskais finanšu piedāvājums” formu, sadaļa, kur norādīt rezerves daļu piedāvājumu nav atrodama. 

Lūdzam sniegt skaidrojumu, kādā veidā izpildīt Nolikuma prasību.

Nolikuma 1. pielikuma prasība:
2. Nepieciešamības gadījumā veikt bojāto detaļu nomaiņu, iepriekš rakstiski saskaņojot nomaiņas nepieciešamību ar attiecīgās Aizsardzības resora iestādes, kuras pārvaldībā atrodas bojātā iekārta, noslēgtā pakalpojuma līgumā noteikto atbildīgo pārstāvi (akts vai servisa ziņojums). Maksa par nomainītajām detaļām tiek aprēķināta ne lielāka par norādīto „Canon” biroja iekārtu detaļu cenu iesniegtajā piedāvājumā.
3. Visām iepriekš minētajām iekārtām pretendents iesniedz pilnu (tai skaitā periodiski nomaināmo un foto receptoru) rezerves detaļu sarakstu, kurā norādīti:
3.1 Iekārtas jeb iekārtas grupas nosaukums;
3.2 Detaļas nosaukums latviešu vai angļu valodā;
3.3 Ražotāja kods;
3.4 Detaļas cena EUR bez PVN.

Atbilde:
Saskaņā ar atklāta konkursa nolikuma 5.2.2. apakšpunktu pakalpojuma izpildē izmantojamo rezerves detaļu saraksts (tabula) pretendentam ir jāiesniedz kā atsevišķs dokuments. Šī dokumenta veids, forma nav noteikta, līdz ar to pretendents to sagatavo pēc saviem ieskatiem, taču šim dokumentam jāsatur visa prasītā informācija un apliecinājums atbilstoši atklāta konkursa nolikuma 5.2.2. apakšpunktā noteiktajam.
Sarakstā (tabulā) norādītās cenas netiks vērtētas, salīdzinot pakalpojuma piedāvājumu saimniecisko izdevīgumu.
Apliecinājums, ka pretendents nepieciešamības gadījumā veiks bojāto detaļu nomaiņu, iepriekš rakstiski saskaņojot nomaiņas nepieciešamību ar attiecīgā Pasūtītāja pārstāvi (akts vai servisa ziņojums), ir iekļauts tehniskā un finanšu piedāvājuma veidlapā.


Iepirkuma komisijas sniegtās atbildes ir neatņemama atklāta konkursa nolikuma sastāvdaļa un ir saistošas visiem atklāta konkursa pretendentiem.

